b'\n_START_ARTICLE_\nKvazikristal\n_START_PARAGRAPH_\nKv\xc3\xa1zikrist\xc3\xa1l je neperiodi\xc4\x8den kristal. Prve kvazikristale so odkrili leta 1984 v hitro strjeni zlitini Al-Mn. Za kvazikristale je zna\xc4\x8dilno, da imajo nekristalografske su\xc4\x8dne osi._NEWLINE_\xc5\xbde zdavnaj so v kristalografiji pokazali, da je periodi\xc4\x8dnost mogo\xc4\x8da le, \xc4\x8de ima kristal 1-, 2-, 3-, 4- in 6-\xc5\xa1tevne osi; to pomeni, da vzorec zavzame kristalografsko identi\xc4\x8dne polo\xc5\xbeaje enkrat, dvakrat, trikrat, \xc5\xa1tirikrat ali \xc5\xa1estkrat pri zasuku za 360\xc2\xb0. Npr. su\xc4\x8dna os, ki je v sredi\xc5\xa1\xc4\x8du kvadrata, je 4-\xc5\xa1tevna._NEWLINE_Za razliko od tega imajo do sedaj odkriti kvazikristali 5-, 8-, 10- ali 12-\xc5\xa1tevne su\xc4\x8dne osi. Zato imajo nekatere posebne magnetne, elektri\xc4\x8dne in mehanske lastnosti.'